recursal/SuperWikiNEXT-32B huggingface dataset:
"*Σε άλλη φάση της ζωής μου μπορεί να είχα παραιτηθεί από τη θέση και τις ευθύνες μου. Σήμερα όμως όχι. Δεν γίνεται να παραδοθώ, έχω τρία παιδιά τα οποία πρέπει να μεγαλώσω με σωστά παραδείγματα, αλλά και στη μνήμη του άνδρα της ζωής μου: του πατέρα των παιδιών μου, από τον οποίο έμαθα να αγωνίζομαι για ό,τι έχει αξία. Αν και δεν είναι πια μαζί μας, εξακολουθεί να είναι το φως που καθοδηγεί τις αποφάσεις μου*" --Μαρία Σάντος Γκοροστιέτα
"ΤΟ ΒΗΜΑ", t.v.guide, Κυριακή 2 Δεκεμβρίου 2012, Αφροδίτη Γραμμελή, στήλη "offstage"-"ΓΥΝΑΙΚΕΣ και γυναίκες"

Η **Μαρία Σάντος Γκοροστιέτα** (αγγλικά *María Santos Gorrostieta*, Μιτσοακάν, Μεξικό, 1976-17 Νοεμβρίου 2012, παρατσούκλι "*ηρωΐδα του Μεξικού*") ήταν μεξικανή ιατρός, πολιτικός και μητέρα τριών παιδιών, η οποία δολοφονήθηκε από τους έμπορους ναρκωτικών ("*καρτέλ*") που λυμαίνονται τη χώρα.

Η Γκοροστιέτα ασχολήθηκε από νωρίς με την πολιτική, παράλληλα με τις σπουδές της στην ιατρική, τις οποίες χρηματοδότησε ο πρώτος της σύζυγος, πρώην χρήστης ναρκωτικών Χοσέ Σάντσες, με τον οποίο απέκτησαν δυο γιους. Το 2008 εκλέχθηκε δήμαρχος της πόλης Τικιτσέο, στην Πολιτεία Μιτσοακάν, τη γενέτειρά της. Διακρίθηκε για τους ακατάπαυστους αγώνες της εναντίον της εμπορίας ναρκωτικών, το θάρρος και την επιμονή της. Τον Οκτώβριο του 2009 το αυτοκίνητο στο οποίο επέβαινε μαζί με τον άνδρα της δέχθηκε καταιγισμό πυροβολισμών με συνέπεια το θάνατο του Σάντσες και τον σοβαρό τραυματισμό της ίδιας. Τον Ιανουάριο του 2010 η Γκοροστιέτα υφίσταται νέα δολοφονική επίθεση, αυτή τη φορά βρισκόμενη στο αυτοκίνητο του αδελφού της. Το αποτέλεσμα ήταν να πληγεί βαρύτατα και να υποβληθεί σε εκτεταμένη χειρουργική επέμβαση, με επιπλέον τοποθέτηση κολοστομίας. Στις 12 Νοεμβρίου 2012 άγνωστοι σταμάτησαν το αμάξι της, ενώ οδηγούσε την κόρη της (που απέκτησε από το δεύτερο γάμο της με το Νερέο Πατίνιο Ντελγάδο) στο σχολείο, την έβγαλαν έξω δια της βίας, την ξυλοκόπησαν άγρια μπροστά στο παιδί της και δεκάδες περαστικούς και στη συνέχεια την απήγαγαν. Το πτώμα της, με σημάδια απάνθρωπου βασανισμού σε όλο της το σώμα, βρέθηκε πεταμένο σε χωράφι, 5 μέρες αργότερα.

Πηγές
-----

* Η είδηση στην ηλεκτρονική σελίδα της εφημερίδας "ΕΘΝΟΣ"
* Η είδηση της δολοφονίας της Γκοροστιέτα Αρχειοθετήθηκε 2018-01-25 στο Wayback Machine.

Παραπομπές
----------

<references>
Ο **Κλεομένης** (περ. 300 π.Χ.) ήταν Κυνικός φιλόσοφος, μαθητής του Κράτη του Θηβαίου. Με τη σειρά του, ο Κλεομένης λέγεται ότι είχε διδάξει τον Τίμαρχο τον Αλεξανδρέα και τον Εχεκλή τον Εφέσιο.

Ο Κλεομένης συνέγραψε ένα έργο, τον *Παιδαγωγικό*, από το οποίο ο Διογένης ο Λαέρτιος διέσωσε το εξής ανέκδοτο σχετικώς με τον Διογένη τον Κυνικό:

> *Ο Κλεομένης στο έργο του «Παιδαγωγικός» γράφει ότι οι φίλοι του Διογένους ήθελαν να τον εξαγοράσουν όταν είχε πουληθεί ως δούλος. Εκείνος όμως τους αποκαλούσε ανόητους για τούτο, επειδή, όπως έλεγε, τα λιοντάρια δεν είναι οι δούλοι αυτών που τα ταΐζουν, αλλά εκείνοι που τα ταΐζουν είναι στο έλεός τους. Ο φόβος, προσέθετε είναι το χαρακτηριστικό του δούλου, ενώ τα άγρια θηρία κάνουν τους ανθρώπους να τα φοβούνται.*
> 
> 

Η σημασία αυτού του χωρίου είναι ότι αποτελεί μία παλαιότερη χρονικά αναφορά στην ιστορία της αιχμαλωσίας του Διογένους από πειρατές, που τον πούλησαν ως δούλο στα δουλοπάζαρα της Κορίνθου. Η αναφορά αυτή, ως παλαιότερη, δίνει αξιοπιστία στην άποψη ότι η συγκεριμένη ιστορία είναι αληθινή.

Παραπομπές
----------

1. ↑  R. Bracht Branham & Marie-Odile Goulet-Cazé: *The Cynics: The Cynic Movement in Antiquity and Its Legacy*, 2000, σελ. 392
2. ↑  Διογένους Λαερτίου *Βίοι φιλοσόφων*, vi. 95
3. ↑  Διογένους Λαερτίου *Βίοι φιλοσόφων*, vi. 75
Η **Λιβονική κουζίνα** αποτελείται από την κουζίνα της Λιβονίας και των Λιβονιανών, και χαρακτηρίζεται από την πλούσια χρήση τοπικών τροφίμων. Οι Λιβονιανοί είναι παραθαλάσσιο άνθρωποι – και καθώς αποκτούν το μεγαλύτερο μέρος της διατροφής τους από τη θάλασσα, οι Λιβονικές οικογένειας τρώνε ιστορικά αρκετό ψάρι. Τα πλέον προτιμώμενα από αυτά είναι το φασί, αλλά πολλοί, επίσης καταναλώνουν ρέγγα, αλατισμένη ρέγγα, και μπακαλιάρο.

Γλυκά
-----

Οι Λιβονιανοί της Κουρλάνδης (Kurāmō) στις ακτές της Λετονίας είναι η πηγή του διάσημου λαχανικού ζαχαροπλαστικής, το σκλαντράουσις, για την οποία η Ευρωπαϊκή Επιτροπή έδωσε την ονομασία "Παραδοσιακή Εγγυημένα Ειδικότητα"  το φθινόπωρο του 2013. 
Τα γλυκά σκλαντράουσις θεωρούνται ως ένα σύμβολο του ήλιου, με δεδομένο το στρογγυλό τους σχήμα και καρροτικό κιτρινοπορτοκαλί χρώμα. Το σκλαντράουσις ενσαρκώνει τη φυσική ενέργεια του ήλιου στα Λιβονικά πιάτα κατά τις γιορτές του εαρινού ηλιοστασίου.
Ο **Κλίβελαντ ''Πανκέικ'' Τόμας** (γεννήθηκε στο Μπατόν Ρουζ (Λουιζιάνα) στις 2 Δεκεμβρίου 1993) είναι ένας Αμερικανός καλαθοσφαιριστής που παίζει στον Απόλλωνα Πατρών της Α1 Εθνικής. Με ύψος 1,93 μέτρων παίζει στις θέσεις του πόιντ γκαρντ και του σούτινγκ γκαρντ.

Αθλητική σταδιοδρομία
---------------------

### Κολεγιακή πορεία

Αφού πέρασε δύο χρόνια στους Νιου Μέξικο Λόμπος, μια χρονιά στους Χάρτφορντ Χοκς και την τελευταία κολεγιακή χρονιά στις τάξεις των Γουέστερν Κεντάκι Χιλτόπερς, στo Κεντάκι, όπου είχε μέσο όρο 13,8 πόντους, 3,3 ριμπάουντ και 2,6 ασίστ ανά παιχνίδι.

### Επαγγελματική σταδιοδρομία

Αφού δεν επιλέχτηκε στο ντραφτ του NBA του 2017, υπέγραψε στην Μίτελντοϊτσερ της 1ης Γερμανίας. 

Στις 6 Σεπτεμβρίου 2021, ο Τόμας εντάχθηκε στον Απόλλωνα Πατρών της Α1 Εθνικής για την περίοδο 2021-22.

Βιβλιογραφικές αναφορές
-----------------------

1. ↑  sportando.com Pancake Thomas firma con Mitteldeutscher
2. ↑  «Cleveland "Pancake" Thomas signing with Apollon Patras». *sportando.basketball*. 6 de septiembre de 2021.. Ανακτήθηκε στις 28 de octubre de 2021.

Εξωτερικοί σύνδεσμοι
--------------------

* Προφίλ στο realgm.com
* Βιογραφικό στους Γουέστερν Κεντάκι Χιλτόπερς
* Βιογραφικό στους Χάρτφορντ Χοκς
Ο **Κρητικός βάτραχος**, *Pelophylax cretensis* (Beerli, Hotz, Tunner, Heppich & Uzzell, 1994) είναι είδος βατράχου της οικογένειας Ranidae. Ο Κρητικός βάτραχος είναι ενδημικό είδος της Ελλάδας, καθώς απαντάται μόνο στην Κρήτη. Ο πληθυσμός του Κρητικού βατράχου στην λίμνη Αγιάς έχει σχεδόν εκλείψει λόγω εισαγωγής του Αμερικανικού βουβαλοβάτραχου από τον άνθρωπο.

Περιγραφή
---------

Πρόκειται για ένα μεσαίου μεγέθους βάτραχο, του οποίο το ολικό μέγεθος δεν ξεπερνά τα 8.5cm. Παρατηρείται μεγάλη χρωματική ποικιλία στο είδος.

Βιολογία
--------

Ημερόβιος, ντροπαλός βάτραχος που συχνά λιάζεται έξω από το νερό και βουτά μέσα σε αυτό μόλις αισθανθεί κίνδυνο. Συναντάται σε έλη, λίμνες, ρεματιές και στάσιμα νερά. Ζευγαρώνει την άνοιξη και τα θηλυκά γεννούν αυγά σε αρκετές συστάδες μερικών εκατοντάδων μέσα στο νερό.

Παραπομπές
----------

1. 1 2  «.:| herpetofauna.gr |:. ..Ελληνική Ερπετοπανίδα». *www.herpetofauna.gr* (στα Αγγλικά). Ανακτήθηκε στις 24 Ιανουαρίου 2018.
2. ↑  Speybroeck, J. Beukema, W. Bok, B. Van Der Voort, J. (2016). *Field Guide to the Amphibians and Reptiles of Britain and Europe.*. San Diego, USA: Bloomsbury Natural History.
Συντεταγμένες: 43°35′13″N 28°33′42″E﻿ / ﻿43.58694°N 28.56167°E﻿ / 43.58694; 28.56167

Η **Εζερέτσκο** (βουλγαρικά: *Езерецко езеро*) ή **Λίμνη του Έζερετς**, είναι λίμνη της βορειοανατολικής Βουλγαρίας στην Επαρχία του Ντόμπριτς, στην ιστορική περιοχή της Νότιας Δοβρουτσάς και στον Δήμο Σάμπλα. Απέχει 1 χιλιόμετρο από το χωριό Έζερετς και 4 από την κωμόπολη Σάμπλα. Παλαιότερα ήταν γνωστή με το όνομα **Σάτουλμους** (Сатълмъш).

Η λίμνη έχει τη μορφή τεντωμένου λατινικού γράμματος «S» από τα βορειοδυτικά στα νοτιοανατολικά, το μήκος της είναι 2,1 χιλιόμετρα και το μέγιστο πλάτος στα νοτιοανατολικά φτάνει τα 300 μέτρα. Η έκτασή της είναι 0,72 τετρ. χιλιόμετρα, έχει μέγιστο βάθος 9 μ.. Μια στενή λωρίδα άμμου μήκους 120 μέτρων την χωρίζει από τη Μαύρη Θάλασσα.

Το νοτιοανατολικό άκρο της συνδέεται με τη Λίμνη Σαμπλένσκο μέσω ενός τεχνητού καναλιού μήκους περίπου 200 μέτρων, και οι δυο λίμνες προστατεύονται από τη συνθήκη Ραμσάρ. Τροφοδοτείται κυρίως από πηγαία νερά, για αυτό και το νερό της είναι γλυκό.

Παραπομπές
----------

1. ↑  Езера и блата – Басейнова дирекция „Черноморски район" (Βουλγάρικα)
2. ↑  Езерецко езеро (Βουλγάρικα)
3. ↑  Блог » Къде да отидете на сладководен риболов край морето? I част (Βουλγάρικα)
Ανακατασκευή κλιβάνου της εποχής του Χαλκού από την Αίγινα, περίπου 2.200 π.Χ. Τεχνολογικό Μουσείο Θεσσαλονίκης
**Κλίβανος** (*αγγλ.* furnace, heater) ονομάζεται οποιαδήποτε συσκευή, ή ιδιαίτερη διαμόρφωση ενός κλειστού χώρου (εγκατάσταση), που προορίζεται για χρήση θερμότητας, για διάφορους σκοπούς.

Οι κλίβανοι είναι ειδικοί θερμοθάλαμοι που κατασκευάζονται με πυρίμαχα υλικά εντός των οποίων υποβάλλονται σε περιορισμένη θέρμανση διάφορα υλικά, συνηθέστερα όχι σε υψηλά επίπεδα θερμοκρασίας. Ιδιαίτερος τύπος κλιβάνων είναι οι λέβητες που χρησιμοποιούνται για θέρμανση ρευστών.  
 Οι κλίβανοι θερμαίνονται με σχεδόν όλους τους δυνατούς τρόπους, με στερεά, υγρά και αέρια καύσιμα, με ατμό, ή ηλεκτρισμό, χαρακτηριζόμενοι εξ αυτών ανάλογα.

Διάκριση κλιβάνων
-----------------

Οι κλίβανοι διακρίνονται από διάφορες παραμέτρους που λαμβάνονται κάθε φορά υπόψη. 

1. ανάλογα της διάταξής τους στο χώρο ονομάζονται: κάθετοι, οριζόντιοι ή πλάγιοι,
2. ανάλογα του είδους θέρμανσης σε "κλίβανοι άμεσης θέρμανσης" και "κλίβανοι έμμεσης θέρμανσης",
3. ανάλογα της λειτουργίας διακρίνονται σε "συνεχούς λειτουργίας" και "περιοδικής λειτουργίας",
4. ανάλογα του σκοπού λειτουργίας διακρίνονται σε κοινούς, βιομηχανικούς, απολυμαντικούς, αποστειρωτικούς, αναπαραγωγής (κωκ), βαφών, ανόπτησης κ.λπ.

Οι κοινοί κλίβανοι στους οποίους περιλαμβάνονται οι κλίβανοι αρτοποποιίας καθώς και οι οικιακοί μαγειρικής επεκράτησε να λέγονται φούρνοι σε αντιδιαστολή των μεγάλων κλιβάνων των βιομηχανικών, των νοσοκομείων, των πλοίων, των ιατρικών και μικροβιολογικών εργαστηρίων, των χημικών εργαστηρίων κ.λπ.

* Ειδικότερα οι χειριστές των κλιβάνων ονομάζονται κλιβανείς.

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **κλίβανος**  |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κλίβανος** |
Ο **Κλέων Κραντονέλλης** (1912-1978) ήταν αρχιτέκτονας. Γεννήθηκε στην Καβάλα και σπούδασε αρχιτεκτονική στο Εθνικό Μετσόβιο Πολυτεχνείο, από όπου αποφοίτησε πρώτος το 1935. Έργα του είναι το κτίριο του Σταθμού Κατανομής Φορτίου της ΔΕΗ στην οδό Γ΄ Σεπτεμβρίου (1972-73) στην Αθήνα, η κατοικία του στην οδό Αφροδίτης 7 στην Πλάκα (1962-63), οι ιχθυόσκαλες Πειραιά και Καβάλας, το ξενοδοχείο «Αμφιτρύων» του ΕΟΤ (1951, 1954) και το εστιατόριο της πλαζ του ΕΟΤ στην Αρβανιτιά (1968-69) στο Ναύπλιο, οι παιδικές κατασκηνώσεις του Αγίου Ανδρέα. Επίσης, την περίοδο 1959-1962, έκανε την αρχική μελέτη του Διοικητηρίου Καβάλας που προέβλεπε την κατασκευή επίμηκους, τριώροφου κτιρίου οργανωμένου σε αυστηρό, κατασκευαστικό κάναβο, αλλά η κατασκευή του κτηρίου το 1971 διαφοροποιήθηκε αρκετά από την αρχική.

Παραπομπές
----------

1. ↑
2. ↑
3. ↑  «Δημόσια κτίρια». *Kavala modern*. Ανακτήθηκε στις 2 Ιανουαρίου 2022.
Ο **Κουίντον Ντέι**, γεννημένος στις 23 Σεπτεμβρίου 1984 στο Κάνσας Σίτυ του Μιζούρι, είναι Αμερικανός καλαθοσφαιριστής, ο οποίος αγωνίζεται στην θέση του πόιντ γκαρντ.

Βιογραφία
---------

Ο Ντέι ξεκίνησε να αγωνίζεται στο λύκειο με την ακαδημία Πασέο, οδηγώντας την ομάδα του στην δεύτερη θέση του πολιτειακού πρωταθλήματος με 20,2 πόντους, 5,0 ασίστ, 6,0 κλεψίματα και 3,2 ριμπάουντ ανά αγώνα.

Φοίτησε στο πανεπιστήμιο της νότιας Καλιφόρνιας και φόρεσε την φανέλα των USC Trojans, το 2003. Στην πρώτη του χρονιά έπαιξε σε μόλις έξι αγώνες και στην συνέχεια μεταγράφηκε στο πανεπιστήμιο του Μιζούρι στο Κάνσας Σίτυ, την γενέτειρα του. Εκεί παρέμεινε για τρεις σεζόν, πετυχαίνοντας 13,1 πόντους στην πρώτη, 20,3 πόντους στην δεύτερη και 16,9 πόντους στην τρίτη του χρονιά.

Αφού δεν κατάφερε να γίνει ντραφτ για το ΝΒΑ, υπέγραψε στην ουγγρική Κάποσβαρ, στην οποία παρέμεινε μέχρι τον Ιανουάριο του 2008, όταν μεταγράφηκε στην Τουρκία και την Ισικσπόρ. Την επόμενη σεζόν, φόρεσε την φανέλα της πολωνικής Γιάροσλαβ και το καλοκαίρι του 2009 υπέγραψε στον Άρη Θεσσαλονίκης. Με την ελληνική ομάδα αγωνίστηκε σε δύο αγώνες πρωταθλήματος και δύο ακόμη για τον προκριματικό γύρο της Ευρωλίγκα, πριν αφεθεί ελεύθερος και επιστρέψει στην Πολωνία, αυτή την φορά για την Σπορτίνο Ινοβρότσλαβ.

Το 2010-11, αγωνίστηκε στην Κάζμα από το Κουβέιτ και την επόμενη χρονιά φόρεσε κατά σειρά την φανέλα της λιβανέζικης Χαμπάμπ, της ASU και της Ασέκο Γκντίνια‎ από την Πολωνία. Το καλοκαίρι του 2012, υπέγραψε στην Ουνιόν Νοϊσατέλ από την Ελβετία, όπου παρέμεινε για τρία χρόνια, πριν μεταγραφεί το καλοκαίρι του 2015 στην, επίσης ελβετική, Μασάνιο.

Παραπομπές
----------

1. ↑  «Quinton Day - NBA.com» (PDF). Αρχειοθετήθηκε από το πρωτότυπο (PDF) στις 17 Δεκεμβρίου 2009. Ανακτήθηκε στις 6 Νοεμβρίου 2015.
2. ↑  «Trojans Sign Prep Point Guard Quinton Day». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 6 Νοεμβρίου 2015.
3. ↑  Quinton Day - UMKC Kangaroos - College Basketball
4. ↑  «IŞIKSPOR QUINTON DAY İLE ANLAŞTI». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 6 Νοεμβρίου 2015.
5. ↑  Quinton Day signs for Aris - ArisBC[*νεκρός σύνδεσμος*]
6. ↑  Quinton Day nowym graczem Sportino
7. ↑  Quinton Day w Asseco Prokom Gdynia. Na razie na testach

Πηγές
-----

* Quinton Day - Eurobasket
* Quinton Day Bio - USC Trojans
* Quinton Day - DraftExpress
Γήπεδο Κουίντιτς.
Στον φανταστικό κόσμο του Χάρι Πότερ, το κουίντιτς είναι το εθνικό σπόρ των μάγων. Παίζεται στον αέρα, με σκουπόξυλα με 14 παίκτες 7 σε κάθε ομάδα και 4 ιπτάμενες μπάλεςː μία κόκκινη, δύο μαύρες και τη χρυσή.

Κανόνες
-------

Κάθε ομάδα αποτελείται από 3 κυνηγούς, που παίζουν με την κόκκινη και προσπαθούν να την περάσουν μέσα από τα στεφάνια της αντίπαλης ομάδας για να πάρουν πόντους, 2 χτυπητές, που προστατεύουν τους συμπαίκτες τους από τις επικίνδυνες μαύρες μπάλες και προσπαθούν να τις στείλουν στους αντιπάλους τους, έναν φύλακα που φυλάει τα στεφάνια της ομάδας και έναν ανιχνευτή. Ο ανιχνευτής προσπαθεί να βρει και να πιάσει τη μικρή χρυσή μπάλα.

Όταν κάποιος από τους δύο ανιχνευτές πιάσει τη χρυσή, η ομάδα του παίρνει 150 πόντους και το παιχνίδι τελειώνει. Νικά η ομάδα του ανιχνευτή που έπιασε τη χρυσή μπάλα, εκτός αν η άλλη ομάδα έχει περισσότερους από 150 πόντους διαφορά.
Ο **Κονσταντίν Γκριγκορίσιν** (γεννημένος στις 16 Νοεμβρίου 1965) είναι Ρώσος δισεκατομμυριούχος επιχειρηματίας και συλλέκτης έργων τέχνης από την Ουκρανία. 

Κατάγεται από τη Ζαπορίζια και έλαβε ουκρανική ιθαγένειά μόλις το 2016. 

Ο Γκριγκορίσιν γεννήθηκε στις 16 Νοεμβρίου 1965 στην Ουκρανία και σπούδασε για το μεταπτυχιακό του στο Ινστιτούτο Φυσικής και Τεχνολογίας της Μόσχας. 

Έγινε πλούσιος μεταπουλώντας μεταλλουργικά προϊόντα από την Ουκρανία στη Ρωσία στα τέλη της δεκαετίας του 1980. Είναι κύριος μέτοχος στην Energy Standard Group, η οποία κατέχει αρκετά εργοστάσια στην Ουκρανία, μεταξύ των οποίων είναι ο Σύλλογος Μηχανικής και Επιστημών Σούμι, η εταιρεία μεταφορών "Ukrrichflot" (Ουκρανικός στόλος ποταμών) και Zaporozhtransformator (ZTR). 

Την 1η Νοεμβρίου 2018, η Ρωσία επέβαλε κυρώσεις εναντίον 322 πολιτών της Ουκρανίας, συμπεριλαμβανομένου του Γκριγκορίσιν.

Προσωπική ζωή
-------------

Ο Γκριγκορίσιν είναι παντρεμένος με την Οξάνα Γκριγκορίσινα, έχουν τρία παιδιά και ζει στη Μόσχα. Η συλλογή έργων τέχνης που κατέχει υπολογίζεται ότι αξίζει 300 εκατομμύρια δολάρια. 

Το 2017 ο *The Guardian* ανέφερε ότι απέκτησε την κυπριακή υπηκοότητα το 2010 μέσω ενός συστήματος «χρυσής βίζας».

Δείτε επίσης
------------

* Σοσιαλδημοκρατικό Κόμμα Ουκρανίας (ενωμένο)

Παραπομπές
----------

1. ↑  www.theguardian.com/world/2017/sep/17/the-billionaires-investing-in-cyprus-in-exchange-for-eu-passports.
2. ↑  (Ρωσικά) hvylya.net/news/digest/rossiyskiy-oligarh-poluchil-grazhdanstvo-ukrainyi.html.
3. ↑  (Ουκρανικά) lb.ua/news/2016/07/06/339566\_grigorishin\_stal\_grazhdaninom\_ukraini.html.
4. ↑  «100 найбагатших українців 2021». (Ουκρανικά) *Forbes*. 6  Μαΐου 2021. Ανακτήθηκε στις 31  Ιουλίου 2022.
5. ↑   Ο Ρώσος ολιγάρχης έλαβε την ουκρανική ιθαγένεια (Российский олигарх получил гражданство Украины). Khvylya. 30 Μαΐου 2016
6. 1 2  «Konstantin Grigorishin: The Oligarch Who Says He Is Not - Dec. 22, 2016». *kyivpost.com*. 22 Δεκεμβρίου 2016. Ανακτήθηκε στις 8 Φεβρουαρίου 2018.
7. ↑  Åslund, Anders. «Making Sense of Russia's New Draconian Sanctions on Ukraine». *Atlantic Council*. Ανακτήθηκε στις 9 Ιανουαρίου 2019.
8. ↑  Pegg, David (17 Σεπτεμβρίου 2017). «The billionaires investing in Cyprus in exchange for EU passports». *the Guardian*. Ανακτήθηκε στις 8 Φεβρουαρίου 2018.
Συντεταγμένες: 02°00′S 29°00′E﻿ / ﻿2.000°S 29.000°E﻿ / -2.000; 29.000

Βάρκες στη λίμνη Κίβου
Λίμνη Κίβου
Η λίμνη **Κίβου** αποτελεί μια από τις Μεγάλες Λίμνες της Αφρικής και βρίσκεται στα σύνορα της Ρουάντας με την Λαϊκή Δημοκρατία του Κονγκό. Βρίσκεται στο Albertine Rift, το δυτικό κλάδο του Ρήγματος Ανατολικής Αφρικής. Από τη λίμνη Κίβου πηγάζει ο ποταμός Ruzizi, ο οποίος ρέει προς τα νότια στη λίμνη Τανγκανίκα.

Γεωγραφία
---------

Η λίμνη Κίβου έχει μήκος περίπου 90 χλμ. και πλάτος 50 χλμ. Το ακανόνιστο σχήμα της καθιστά δύσκολη την ακριβή μέτρηση της επιφάνειάς της. Εκτιμάται ότι καλύπτει συνολική έκταση περίπου 2.700 τετραγωνικών χιλιομέτρων. Η επιφάνεια της λίμνης βρίσκεται σε ύψος 1.460 μέτρων πάνω από την επιφάνεια της θάλασσας. Η λίμνη έχει μέγιστο βάθος 475 μ. και μέσο βάθος 220 μ. καθιστώντας την την 18η βαθύτερη λίμνη του κόσμου με το μέγιστο βάθος και την ένατη βαθύτερη από το μέσο βάθος. Περίπου 1.370 τ.χλμ. ή 58% των υδάτων της λίμνης βρίσκονται εντός των συνόρων της Λαϊκής Δημοκρατίας του Κονγκό.

Παραπομπές
----------

1. 1 2 3  Scheffel, Richard L.· Wernet, Susan J. επιμ. (1980). *Natural Wonders of the World*. United States of America: Reader's Digest Association, Inc. σελίδες 206-207. ISBN 0-89577-087-3.

Εξωτερικοί σύνδεσμοι
--------------------

* Πολυμέσα σχετικά με το θέμα  Lake Kivu στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 315149531
* LCCN: sh85072598
* GND: 4098470-9
* SUDOC: 034108211
* BNF: cb12489889r (data)
* NKC: ge687681

 |

 |
Ο **Μαχαβίρα**, επίσης γνωστός ως **Βαρνταμάνα**, ήταν ο 24ος τιρθάνκαρα του τζαϊνισμού. Ήταν ο πνευματικός διάδοχος του 23ου τιρθάνκαρα, του Παρσβανάθα. Οι παραδόσεις των τζαϊνιστών αναφέρουν ότι ο Μαχαβίρα γεννήθηκε στις αρχές του 6ου αιώνα π.Χ. σε μια βασιλική οικογένεια κσατρίγια τζαϊνιστών στο σημερινό Μπιχάρ της Ινδίας. Περίπου στην ηλικία των 30 ετών αποφάσισε να εγκαταλείψει όλα τα κοσμικά του αγαθά εγκαταλείποντας το σπίτι του, θέλοντας να πετύχει την πνευματική αφύπνιση του και να γίνει ασκητής. Ο Μαχαβίρα έκανε πολύ συχνά διαλογισμούς και έζησε μια πολύ λιτή ζωή για 12 χρόνια. Μετά από τα 12 χρόνια πολύ λιτής ζωής, πιστεύεται ότι απέκτησε παντογνωσία (Κεβάλα τζνάνα). Κήρυξε για 30 χρόνια, ενώ οι τζαϊνιστές πιστεύουν ότι πέτυχε τη μόκσα (σωτηρία) του τον 6ο αιώνα π.Χ. αν και τα διάφορα δόγματα αναφέρουν διαφορετικές χρονολογίες πάνω σε αυτό. 

Ιστορικά, ο Μαχαβίρα, ο οποίος δίδαξε τον τζαϊνισμό στην αρχαία Ινδία, ήταν σύγχρονος του Σιντάρτα Γκαουτάμα. Σύμφωνα με τους μελετητές έζησε κάπου ανάμεσα στον 6ο με 4ο αιώνα π.Χ. ενώ ο τόπος γέννησης του αποτελεί σημείο διαφωνίας. 

Ο Μαχαβίρα δίδαξε ότι η τήρηση των όρκων της αχίμσα (αποχή από τη βία), της σάτυα (αλήθεια), της αστέγια (αποχή από τη κλοπή), της μπραχματσάρια (αγνότητας) και της απαριγκράχα (αποχή από τη προσκόλληση) είναι απαραίτητη προϋπόθεση για την πνευματική απελευθέρωση. Δίδαξε τις αρχές της ανεκανταβάντα (πολύπλευρη πραγματικότητα): τη σιαντβάντα και τη ναγιαβάντα. Οι διδασκαλίες του Μαχαβίρα αποδόθηκαν σε γραπτή μορφή από τον Ιντραμπούτι Γκαουτάμα (τον κύριο μαθητή του) με τίτλο Αγκάμα του Τζαϊνισμού. Πιστεύεται ότι μέχρι τον 1ο αιώνα μ.Χ. τα κείμενα που μεταδόθηκαν προφορικά από τους τζαϊνιστές μοναχούς είχαν χαθεί σε μεγάλο βαθμό (όταν αυτά που είχαν διασωθεί αποδόθηκαν σε γραπτή μορφή στην παράδοση των Σβεταμπάρα). Οι σωζόμενες εκδόσεις των Αγκάμα που δίδαξε ο Μαχαβίρα συγκαταλέγονται στα θεμελιώδη κείμενα του τζαϊνισμού Σβεταμπάρα, αλλά η αυθεντικότητά τους αμφισβητείται στον τζαϊνισμό Ντιγκαμπάρα. 

Συνήθως ο Μαχαβίρα απεικονίζεται σε καθιστή ή όρθια στοχαστική στάση, ενώ κάτω από αυτόν τοποθετείται το σύμβολο του λιονταριού. Η παλαιότερη εικονογράφηση του Μαχαβίρα εντοπίζεται σε αρχαιολογικούς χώρους στην πόλη Μαθούρα της Βόρειας Ινδίας. Οι εικονογραφήσεις αυτές χρονολογούνται από τον 1ο αιώνα π.Χ. έως τον 2ο αιώνα μ.Χ. Η γιορτή για τη γέννηση του Μαχαβίρα ονομάζεται Μαχαβίρ Τζάνμα Καλυάνακ και γιορτή της νιρβάνας του (σωτηρία) στον τζαϊνισμό ονομάζεται Ντιβάλι.

Παραπομπές
----------

1. 1 2  Ανακτήθηκε στις 5  Μαΐου 2022.
2. ↑  www.facebook.com/gauravshalibihar.
3. ↑  www.facebook.com/pages/Bhagwan-mahavir-swami/269445079835548.
4. ↑  archive.org/details/Philosophy.of.India.by.Heinrich.Zimmer. σελ. 181.
5. ↑  «Lord Mahavir and Jain Religion». Ανακτήθηκε στις 4  Μαρτίου 2018.
6. 1 2  books.google.co.in/books?id=ilFkAgAAQBAJ&redir\_esc=y. σελ. 52.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 154353656
* LCCN: n50059509
* ISNI: 0000 0001 1958 1042
* GND: 118781251

 |

 |
Η **Κουέτα** (ούρντου کوئٹہ, παστού کوټه‎) είναι μεγάλη πόλη του Πακιστάν, πρωτεύουσα της επαρχίας Βαλουχιστάν. Με πληθυσμό 1.001.205 κατοίκους στην απογραφή του 2017 και περισσότερους από 1,1 εκατομμύριο σήμερα, είναι η μεγαλύτερη πόλη του Βαλουχιστάν και η δέκατη σε πληθυσμό πόλη ολόκληρου του Πακιστάν. Βρίσκεται στο νοτιοδυτικό μέρος της χώρας, απέχοντας μόλις 65 χιλιόμετρα σε ευθεία γραμμή από τα σύνορα με το Αφγανιστάν (Γραμμή Ντούραντ), γεγονός που την κατέστησε κόμβο του εμπορίου μεταξύ των δύο χωρών. Είναι κτισμένη σε μέσο υψόμετρο 1.680 μέτρα πάνω από την επιφάνεια της θάλασσας, πράγμα που την καθιστά τη μοναδική μείζονα πόλη του Πακιστάν που βρίσκεται σε μεγάλο υψόμετρο. Η πόλη είναι γνωστή ως «Οπωρώνας του Πακιστάν» εξαιτίας των πολλών οπωροφόρων δέντρων μέσα και γύρω από την πόλη, και της μεγάλης ποικιλίας νωπών και αποξηραμένων καρπών που παράγονται.

Εκτιμάται ότι η πόλη φιλοξενεί σήμερα περίπου μισό εκατομμύριο μη καταγεγραμμένους Αφγανούς πρόσφυγες. 

Η ονομασία «Κουέτα» αποτελεί παραλλαγή της παστουνικής λέξεως *Kwatkōṭ* ή *kōta*, που σημαίνει «φρούριο». Παλαιότερα η πόλη ονομαζόταν **Σαλκότ** (*Shalkot*, πασ. ښالکوټ, βαλουχ. شال کوٹ)

Παραπομπές
----------

1. ↑  «Mongabay - environmental science and conservation news». Αρχειοθετήθηκε από το πρωτότυπο στις 4 Μαρτίου 2016.
2. ↑  «Winter destinations – Mesmerizing places in Pakistan». *Bol News*. 18 Ιανουαρίου 2020.. Ανακτήθηκε στις 7 Ιανουαρίου 2022.
3. ↑  Everett-Heath, John (2019-10-24), *Quetta*, Oxford University Press, doi:10.1093/acref/9780191882913.001.0001, ISBN 978-0-19-188291-3, ανακτήθηκε στις 2021-09-04
4. ↑  Thornton, Thomas Henry (1895). *Colonel Sir Robert Sandeman: His Life and Work on Our Indian Frontier. A Memoir, with Selections from His Correspondence and Official Writings*. J. Murray.

Εξωτερικοί σύνδεσμοι
--------------------

* Ιστορικά στοιχεία για την πόλη στον επίσημο ιστότοπο της Επαρχίας Βαλουχιστάν

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 154838490
* LCCN: n85171329
* GND: 4507957-2

 |

 |
Κομφετί σε δημόσια εκδήλωση στην Αμερική
Το **κομφετί** ή **χαρτοπόλεμος** είναι μικρά στρογγυλά κομματάκια από χαρτί. Χρησιμοποιούνται σε πάρτι, στο καρναβάλι και σε κάθε είδους διασκεδαστικών εκδηλώσεων. Τα πετάμε χούφτες χούφτες στον αέρα και πέφτουν σαν τις νιφάδες του χιονιού, γεμίζοντας τον τόπο όλο. Η ετυμολογία της λέξης είναι ιταλική και προέρχεται από το *confetti* που είναι ο πληθυντικός της λέξης *confetto*, που σημαίνει σοκολατάκι, καραμελίτσα, ή γενικά ζαχαρωτό. Προέλευσή του είναι οι καραμελίτσες που πετούσαν παλιά στην Ιταλία στο πανηγύρι του καρναβαλιού.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κομφετί** |
Ο **Κυριάκος Σαββίδης** (Κατερίνη, 20 Ιουνίου 1995) είναι Έλληνας επαγγελματίας ποδοσφαιριστής, ο οποίος θα αγωνίζεται ως μέσος για την Σλόβαν Μπρατισλάβας.

Σταδιοδρομία σε συλλόγους
-------------------------

Ο Σαββίδης έκανε το επαγγελματικό του ντεμπούτο στο τέλος της σεζόν 2013-14 με την ομάδα του ΠΑΟΚ. Την ίδια σεζόν πανηγύρισε το πρωτάθλημα με την ομάδα U-20, όντας ένας από τους σημαντικότερους παίκτες της. Ακολούθως, υπέγραψε ένα νέο τετραετές συμβόλαιο που θα τον κρατούσε στο σύλλογο μέχρι το καλοκαίρι του 2018.

Στις 23 Φεβρουαρίου 2016, εντάχθηκε στη σλοβακική Ζέμπλιν Μιχαλόβτσε με δανεισμό μέχρι το τέλος της σεζόν 2015-16. 

Στις 8 Ιουλίου 2016, υπέγραψε συμβόλαιο διάρκειας δύο ετών με τον Πανιώνιο, με τον ΠΑΟΚ να κατέχει το 30% σε περίπτωση μεταπώλησης του.

Στις 24 Ιανουαρίου 2019, υπέγραψε συμβόλαιο 6 μηνών με τον Άρη Θεσσαλονίκης.

Στις 8 Αυγούστου 2019, υπέγραψε νέο συμβόλαιο με τη Ζέμπλιν Μιχαλόβτσε.

Στις 9 Σεπτεμβρίου 2020, υπέγραψε συμβόλαιο με την Σπαρτάκ Τρνάβα.. Μετά από δύο χρόνια στην Τρνάβα, κι αφού κατέκτησε δύο κύπελλα Σλοβακίας, στις 4 Ιουνίου 2023, υπέγραψε τριετές συμβόλαιο με την πρωταθλήτρια Σλοβακίας, Σλόβαν Μπρατισλάβας

Παραπομπές
----------

1. ↑  (πολλαπλές γλώσσες) *Transfermarkt*. 274858. Ανακτήθηκε στις 9  Οκτωβρίου 2017.
2. ↑  «As» (Ισπανικά) Grupo PRISA. Μαδρίτη. savvidis/26293.
3. ↑  «Στον ΠΑΟΚ μέχρι το 2018 ο Κυριάκος Σαββίδης». www.gazetta.gr. 17 Ιουνίου 2014. .
4. ↑  «Στη Σλοβακία Σαββίδης και Δεληγιαννίδης». www.sport24.gr. 23 Φεβρουαρίου 2016. .
5. ↑   Δανείστηκε Μπεν ο Πανιώνιος
6. ↑   Από τον ΠΑΟΚ στον Πανιώνιο ο Σαββίδης!
7. ↑  «Στον Αρη ο Κυριάκος Σαββίδης». *www.sdna.gr*. 24 Ιανουαρίου 2019.
8. ↑
9. ↑

Εξωτερικοί σύνδεσμοι
--------------------

* (Αγγλικά) Προφίλ Κυριάκος Σαββίδης στο Soccerway
* OnSports
* Προφίλ στο Transfermarkt.com
Ο **Μαχέκ** (ισπανικά: *Magec*) στην Μυθολογία των Γουάντσε ήταν ο θεός του ήλιου και μία από τις κύριες θεότητες. Γιορτάζεται κατά τη διάρκεια του χειμερινού ηλιοστασίου, τη μεγαλύτερη νύχτα του χρόνου, όπου ο ήλιος ξαναγεννιέται μέσα από το απόλυτο σκότος. Με αυτό τον τρόπο μνημονευόταν και τιμόταν η επιστροφή των πνευμάτων των προγόνων στην καλλιεργήσιμη γη, που, μέσω της σποράς του σιταριού και του κριθαριού, πρασίνιζε και γινόταν εύφορη.

Ο Μαχέκ απήχθη από τον δαίμονα Γκουαγιότα και κλείστηκε μέσα στο ηφαίστειο Τέιδε. Ο υπέρτατος θεός Ατσαμάν τον ελευθέρωσε και στη θέση του φυλάκισε τον κακό δαίμονα Γκουαγιότα.

Εξωτερικοί σύνδεσμοι
--------------------

* Leyendas Aborígenes Canarias.
Συντεταγμένες: 35°20′23.100″N 25°7′48.000″E﻿ / ﻿35.33975000°N 25.13000000°E﻿ / 35.33975000; 25.13000000

Το **Κονάκι Μπέη Σεκεριά** είναι οθωμανικό κτίριο η ανέγερση του οποίου χρονολογείται προ του 1893, ενώ βρίσκεται επί του αριθμού 15 της Οδού Αποκορώνου, στο Ηράκλειο της Κρήτης.

Ιστορία
-------

Κατά τη διάρκεια της οθωμανικής περιόδου, η περιοχή όπου το κτίριο είναι κτισμένο ήταν γνωστή ως *Μπαλτά Τζαμί*. Ο τελευταίος γνωστός ιδιοκτήτης του ήταν ο Σουλεϊμάν Χατζή Τζεμαληζαντέ ή Γεωργιαδάκης. Το κτήριο αντιπροσωπεύει εκλεκτικιστικό αρχιτεκτονικό στύλ που υπήρχε στην πόλη τις τελευταίες δεκαετίες του 19ου και αρχές 20ου αιώνα. Η αρχιτεκτονική του έχει μίξη βαλκανικής αρχιτεκτονικής αλλά και νεοκλασικισμό. Η κάτοψη έχει σχήμα παραλληλόγραμμο και η όψη του έχει συμμετρία όπου τονίζεται ο εξώστης-σαχνισιά. Η στέγη είναι ξύλινη κεραμοσκεπή. Το μνημείο συντηρήθηκε το 1988 και λειτουργούσε για κάποια χρόνια ως ωδείο.

Φωτοθήκη
--------

* Άποψη της προσόψεως του κτιρίου.Άποψη της προσόψεως του κτιρίου.
* Πανοραμική άποψη του προαυλίου χώρου και της προσόψεως του κτιρίου.Πανοραμική άποψη του προαυλίου χώρου και της προσόψεως του κτιρίου.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κονάκι Μπέη Σεκεριά** |

1. ↑  *Η Οθωμανική Αρχιτεκτονική στην Ελλάδα*. Υπουργείο Πολιτισμού (ΥΠ.ΠΟ.). 2008. σελ. 411. ISBN 978-960-214-792-4.
2. ↑  «Νεότερα Μνημεία». Ιστοσελίδα Δήμου Ηρακλείου. Ανακτήθηκε στις 28 Σεπτεμβρίου 2014.
Το **κομπούχα** (ή **κομπούτσα**) είναι ποτό, προϊόν ζύμωσης, ελάχιστα ανθρακούχο, αρωματισμένο με μαύρο ή πράσινο τσάι. Θεωρείται λειτουργικό προϊόν λόγω των ωφέλιμων για την υγεία βακτηρίων και μυκήτων (Symbiotic Culture of Bacteria and Yeast, εν συντομία SCOBY) που το παράγουν και περιέχονται στο τελικό προϊόν. Οι συμβιωτικοί μικροβιακοί πληθυσμοί στο SCOBY στην εκάστοτε καλλιέργεια ποικίλουν. Παρόλα αυτά, οι ζυμομύκητες που περιέχει είναι κατά κύριο λόγο της οικογένειας σακχαρομυκήτων (Saccharomyces) καθώς και άλλοι, ενώ από πλευράς βακτηρίων περιλαμβάνονται σχεδόν πάντοτε στελέχη της οικογένειας *Gluconacetobacter xylinus*, τα οποία οξειδώνουν της παραγόμενες από τη ζύμωση αλκοόλες σε αιθανικό οξύ και άλλα οξέα.

Παραπομπές
----------

1. ↑  Jayabalan, Rasu; Malbaša, Radomir V.; Lončar, Eva S.; Vitas, Jasmina S.; Sathishkumar, Muthuswamy (2014-06-21). «A Review on Kombucha Tea-Microbiology, Composition, Fermentation, Beneficial Effects, Toxicity, and Tea Fungus» (στα αγγλικά). *Comprehensive Reviews in Food Science and Food Safety* **13** (4): 538–550. doi:10.1111/1541-4337.12073. ISSN 1541-4337. .
2. ↑  Jarrell, Jill; Cal, Tiffany; Bennett, J.W. (2000-11). «The Kombucha consortia of yeasts and bacteria». *Mycologist* **14** (4): 166–170. doi:10.1016/s0269-915x(00)80034-8. ISSN 0269-915X. .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh96005234
* GND: 4125906-3
* SUDOC: 090263200
* BNF: cb150033530 (data)
* NKC: ph165203
* BNE: XX552301

 |

 |
Η **Καρλόττα Αμαλία της Δανίας και της Νορβηγίας** (*Charlotte Amalie af Danmark og Norge*, 6 Οκτωβρίου 1706 - 28 Οκτωβρίου 1782) ήταν κόρη του Βασιλιά της Δανίας και της Νορβηγίας Φρειδερίκου Δ΄.

Βιογραφία
---------

Γεννήθηκε στις 6 Οκτωβρίου 1706 στο Κάστρο της Κοπεγχάγης, και ήταν το νεότερο παιδί και η μοναχοκόρη του Φρειδερίκου Δ΄ της Δανίας και της πρώτης συζύγου του Λουίζας του Μεκλεμβούργου-Γκύστρο.

Δεν παντρεύτηκε ποτέ, έζησε μια ενεργή αυλική ζωή και δεν είχε καμμία επιρροή στις υποθέσεις του κράτους. Όπως ήταν το έθιμο για τις άγαμες πριγκίπισσες, έζησε με τη μητέρα της μέχρι το θάνατο της και στη συνέχεια με τη μητριά της. Είχε καλές σχέσεις με την μητριά της και τρίτη σύζυγο του πατέρα της Άννα Σοφία Ρέβεντλοβ, προσπαθώντας να κατευνάσει τις εχθροπραξίες της οικογένειάς της εναντίον της.

Είχε χαρακτηριστεί ως αξιαγάπητος χαρακτήρας με ικανότητα να διατηρεί την ειρήνη με τους περισσότερους: είχε καλή σχέση με τον πατέρα και τη μητριά της και κατάφερε ακόμη να έχει μια καλή σχέση με τον αδερφό της, που μισούσε τον πατέρα και τη μητριά του.

Στις 8 Απριλίου 1771 διατάχθηκε να φύγει από την αυλή και πέρασε το υπόλοιπο της ζωής της μαζί με τη χήρα σύζυγο του ανιψιού της, Βασίλισσα Ιουλιάνα Μαρία. Είχε ως θερινή κατοικία το παλάτι του Σαρλότενλουντ, το οποίο πήρε το όνομά της.

Δημιούργησε ένα ίδρυμα για τη φροντίδα των φτωχών κοριτσιών. Υπήρξε ευεργέτιδα της συγγραφέως Καρλόττας Μπαντέν, η οποία ήταν η ανιψιά μιας των επικεφαλής Κυριών επί των Τιμών, της Άννας Σουζάνας φον ντερ Όστεν.

Πέθανε στις 28 Οκτωβρίου 1782 στην Κοπεγχάγη σε ηλικία 76 ετών. Είναι θαμμένη στον Καθεδρικό Ναό του Ρόσκιλε της νήσου Σγιέλαν της Δανίας.

Παραπομπές
----------

1. ↑  Charlottas, Hedvig Elisabeth (1902) [1775–1782]. Bonde, Carl Carlson, ed. Hedvig Elisabeth Charlottas dagbok [The diary of Hedvig Elizabeth Charlotte] (in Swedish). I 1775-1782. Translated by Carl Carlson Bonde. Stockholm: P.A. Norstedt & Söners förlag. p. 130. OCLC 14111333. (search for all versions on WorldCat)
2. ↑  Charlottas, Hedvig Elisabeth (1902) [1775–1782]. Bonde, Carl Carlson, ed. Hedvig Elisabeth Charlottas dagbok [The diary of Hedvig Elizabeth Charlotte] (in Swedish). I 1775-1782. Translated by Carl Carlson Bonde. Stockholm: P.A. Norstedt & Söners förlag. p. 130. OCLC 14111333. (search for all versions on WorldCat)
3. ↑  Dansk Kvindebiografisk Leksikon

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Καρλόττα Αμαλία της Δανίας** |

* Dansk biografisk Lexikon / III. Bind. Brandt - Clavus 1889
* Dansk Biografisk Leksikon, 1979-84.
* 
* Charlottas, Hedvig Elisabeth (1902) [1775–1782]. Bonde, Carl Carlson, επιμ. *Hedvig Elisabeth Charlottas dagbok* [*The diary of Hedvig Elizabeth Charlotte*] (στα Swedish). I 1775-1782. Μτφρ. Carl Carlson Bonde. Stockholm: P.A. Norstedt & Söners förlag. σελ. 130. OCLC 14111333. CS1 maint: Μη αναγνωρίσιμη γλώσσα (link)  (search for all versions on WorldCat)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 40167876
* GND: 118144545

 |

 |
Ο **Κοινωνικός Σύνδεσμος** είναι ελληνική πολιτική κίνηση, που τοποθετείται πολιτικά στο χώρο του κέντρου.

Ιστορικό
--------

Ο Κοινωνικός Σύνδεσμος ιδρύθηκε το 2011 από τον πρώην βουλευτή του ΠΑΣΟΚ Γιώργο Φλωρίδη και άλλες προσωπικότητες του επιχειρηματικού, ιατρικού, επιστημονικού και οικονομικού χώρου.  Διοικείται από εννεαμελή Συντονιστική Ομάδα.

Μετά τις εκλογές του Ιουνίου 2012 και το σχηματισμό της Κυβέρνησης Σαμαρά, ο Γιάννης Στουρνάρας, στέλεχος του κόμματος, επιλέχθηκε από τον Αντώνη Σαμαρά για τη θέση του Υπουργού Οικονομικών.

Στις εκλογές του Ιανουαρίου 2015, συνεργάστηκε με το Πανελλήνιο Σοσιαλιστικό Κίνημα, με το Γιώργο Φλωρίδη να τίθεται επικεφαλής του ψηφοδελτίου Επικρατείας του ΠΑ.ΣΟ.Κ. Τα χαμηλά ποσοστά δεν επέτρεψαν την εκλογή βουλευτή Επικρατίας, και ο Γιώργος Φλωρίδης έμεινε εκτός Βουλής.

Το 2017 συμμετείχε στην ίδρυση του πολιτικού φορέα Ώρα Αποφάσεων.

Αποτελέσματα εκλογών
--------------------

### Βουλή των Ελλήνων

| Έτος | Επικεφαλής | Αριθμός ψήφων | Ποσοστό ψήφων | Έδρες | Θέση |
| --- | --- | --- | --- | --- | --- |
| 2015 Ι | Γιώργος Φλωρίδης | στήριξε το ΠΑΣΟΚ | στήριξε το ΠΑΣΟΚ | 0 / 300 | 7ο κόμμα |

Παραπομπές
----------

1. ↑  «Κοινωνικός Σύνδεσμος» το όνομα της νέας πολιτικής κίνησης
2. ↑  Ο Κοινωνικός Σύνδεσμος στην εξουσία[*νεκρός σύνδεσμος*]
3. ↑  Η... τετρακομματική κυβέρνηση
4. ↑  «Επιστροφή του κ. Γ. Φλωρίδη στο ΠΑΣΟΚ». Ανακτήθηκε στις 8 Ιανουαρίου 2015.
5. ↑  Πολιτική κίνηση από πρωτοβουλία, η «Ωρα Αποφάσεων»[*νεκρός σύνδεσμος*]

Εξωτερικοί σύνδεσμοι
--------------------

* Επίσημη ιστοσελίδα
Η **Καρλόττα Έντουαρντς** (αγγλικά: Carlotta Edwards, 1894 - 1977) ήταν Γαλλίδα ζωγράφος και επαγγελματίας χορεύτρια.

Βιογραφικά στοιχεία
-------------------

Ήταν κόρη του Γάλλου ζωγράφου Φέρντιναρντ Πουριε (Ferdinand Pourrier). Σπούδασε στο Λονδίνο και παρήγαγε εικόνες με σκηνές μπαλέτου ενώ πραγματοποίησε εκθέσεις τόσο στο σαλόνι του Παρισιού όσο και στη Βασιλική εταιρία ζωγράφων πορτραίτου. Η παλαιότερη γνωστή έκθεση της δουλειάς της πραγματοποιήθηκε σε θεατρική λέσχη το 1947. Στη συνέχεια στη δεκαετία του 1950 η εταιρία Medici μια βρετανική εταιρία εκδόσεων που ειδικεύεται στη διάθεση της τέχνης στο ευρύ κοινό εκτόξευσε τη δημοτικότητα της και αποκτώντας ευρεία αναγνωρισιμότητα στα μέσα του 20ου αιώνα. Σύντομα η εταιρία Gwenda που εδρεύει στο Μπέρμινγχαμ ασχολήθηκε επίσης με την Καρλόττα Έντουαρντς και έτσι η δημοτικότητα της εκτοξεύθηκε. Επίσης η εταιρία Win-El-Ware ξεκίνησε μια σειρά από σουβενίρ και στρώματα με σχέδια Edwards. 

Οι ζωγραφιές της Έντουαρντ κυκλοφόρησαν ως πλαισιωμένες εκτυπώσεις καθώς και σε δίσκους, χαλιά, παζλ, ρολόγια και πολλά άλλα στοιχεία καινοτομίας της εποχής. Υπήρξε πολύ δημοφιλής στη Γαλλία, τη Μεγάλη Βρετανία, την Αυστραλία, τη Νέα Ζηλανδία και τη Νότια Αφρική. Τα περισσότερα έργα της είναι βασισμένα σε δημοφιλείς Βρετανούς χορευτές.
Το **Λιούμπουτσκ** (ρωσικά: *Любутск*) ήταν ρωσικό φρούριο, ευρισκόμενο σε απόσταση, περίπου, 4 χμ. νότια της συμβολής των ποταμών Όκα και Ντούγκνα, εντός του σημερινού Όμπλαστ της Καλούγκα. Η ονομασία του προέρχεται από ομώνυμο ρέμα το οποίο ρέει στα βόρεια και στα ανατολικά της πόλεως.

Ιστορία
-------

Αρχικώς, το Λιούμπουτσκ αποτελούσε τμήμα των εδαφών του Πριγκιπάτου του Μπριάνσκ, ενώ, στη συνέχεια, κατά τη διάρκεια του 14ου αιώνα η πόλη τέθηκε υπό τον έλεγχο του Μεγάλου Δουκάτου της Λιθουανίας. Αναφορά εντός πηγών στην πόλη γίνεται το 1372, έτος κατά το οποίο ο Αλγκίρντας της Λιθουανίας και ο Μιχαήλ Β΄ του Τβερ βάδισαν από κοινού εναντίον του Δημητρίου του Ντον, Πρίγκιπα της Μόσχας, ο οποίος πέτυχε να αναχαιτίσει την προέλαση των αντιπάλων του. Έπειτα από μία πρώτη φάση στις μεταξύ τους διαπραγματεύσεις η οποία κατέληξε σε αδιέξοδο, ο Αλγκίρντας και ο Δημήτριος, τελικώς, συμφώνησαν στη μεταξύ τους υπογραφή συμφώνου το οποίο έγινε γνωστό ως Συνθήκη του Λιούμπουτσκ.

Το 1408, το Λιούμπουτσκ περιήλθε υπό τον έλεγχο του Βλαδίμηρου του Τολμηρού, ωστόσο, το 1473, περιήλθε εκ νέου υπό τον έλεγχο του Βίλνιους. Το 1460, γίνεται εκ νέου αναφορά εντός πηγών στο Λιούμπουτσκ, καθώς αποτέλεσε έναν εκ των οικισμών οι οποίοι δέχθηκαν επίθεση από τις δυνάμεις του Αχμάτ Χαν, κατά την εισβολή του τελευταίου εντός των εδαφών της Λιθουανίας και της Μοσχοβίας. Τελικώς, η πόλη τέθηκε υπό ρωσική κυριαρχία έπειτα από την εκεχειρία του 1503, η οποία και έθεσε τέλος στον δεύτερο μοσχοβίτικο-λιθουανικό πόλεμο. Στη συνέχεια, ο τσάρος Ιβάν Γ΄ κληροδότησε το φρούριο στον υιό του, Αντρέι της Στάριτσα, ενώ κατά τη διάρκεια του 16ου αιώνα το Λιούμπουτσκ έπαυσε να υφίσταται ως φρούριο και μετατράπηκε σε πόσαντ. Το 1566, το Λιούμπουτσκ επισήμως υποβαθμίστηκε σε απλό χωριό.

Παραπομπές
----------

1. ↑  (Λιθουανικά) Batūra, Romas (2013). «Algirdo žygiai į Maskvą 1368 1370, 1372». Στο: Zikaras, Karolis. *Žymiausi Lietuvos mūšiai ir karinės operacijos* (2η έκδοση). Βίλνιους: Alio. σελ. 46-49. ISBN 978-9986-827-05-4.
2. ↑  (Αγγλικά) Auty, Robert· Obolensky, Dimitri (1981). *Companion to Russian Studies*. Cambridge University Press. σελ. 86. ISBN 978-05-21-28038-9.
3. ↑  (Αγγλικά) Howes, Robert Craig (1967). *The Testaments of the Grand Princes of Moscow*. Cornell University Press. σελ. 42-43.
Ο  **Κριστόφ Νόβακ** (*Krzysztof Nowak*) Βαρσοβία 27 Σεπτεμβρίου 1975 - Βόλφσμπουργκ 26 Μαΐου 2005, ήταν Πολωνός ποδοσφαιριστής, διεθνής 10 φορές με την εθνική Πολωνίας. 

Ξεκίνησε το ποδόσφαιρο το 1985 στη Βαρσοβία, το 1995 μεταγράφηκε στην Παναχαϊκή για να επιστρέψει την επόμενη χρονιά στην Πολωνία και στη Λέγκια Βαρσοβίας για έξι μήνες. Από το 1996 έως το 1998 αγωνίστηκε στη Βραζιλία και στην Αθλέτικο Παρανένσε, ενώ επόμενοι σταθμοί του ήταν η Γερμανία και η ΦφΛ Βόλφσμπουργκ. 

Το 2001 εμφάνισε προβλήματα με την υγεία του και σταμάτησε να αγωνίζεται. Τον Μάρτιο του 2001 οι γιατροί διέγνωσαν ότι έπασχε από μια σπάνια ασθένεια τη νόσο του Λου Γκέριγκ. Η εν λόγω ασθένεια καταστρέφει το νευρικό σύστημα στη σπονδυλική στήλη, στον εγκέφαλο και τους μύες, καθηλώνοντας τον ασθενή σε αναπηρικό καροτσάκι. Τελευταίος αγώνας στην καριέρα του ήταν στις 10 Φεβρουαρίου 2001, το 2000 λίγους μήνες πριν του παρουσιαστή το πρόβλημα στην υγεία του είχε δέχτηκε πρόταση από την Μπορούσια Ντόρτμουντ, Μπάγερν Μονάχου τις οποίες απέρριψε και Μπαρτσελόνα η οποία δεν τα βρήκε στις συζητήσεις με την ΦΛ Βόλφσμπουργκ.

Με την εθνική Πολωνίας αγωνίστηκε 10 φορές, με πρώτο αγώνας με τη Γεωργία το 1997 όπου σημείωσε και το μοναδικό του γκολ με την εθνική. Τελευταίος του αγώνας ήταν το 1999 με τη Σουηδία όπου η Πολωνία έχασε με 0-2. 

Πέθανε την Πέμπτη 26 Μαΐου 2005 σε ηλικία 29 ετών στο Βόλφσμπουργκ της Γερμανίας. Ήταν παντρεμένος με την Μπεάτα και είχαν δύο παιδιά.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Κριστόφ Νόβακ στο 90minut.πλ (Πολωνικά)
* sport-fm

Παραπομπές
----------

1. ↑  Αθλητική Ηχώ, 21 Δεκεμβρίου 2000
Το **Κουλσάρι** (καζακικά: Құлсары) είναι μια πόλη και το διοικητικό κέντρο στην επαρχία Ζιλγιόι της περιφέρειας Ατιράου στο δυτικό Καζακστάν. Πληθυσμός: 51,097 (απογραφή 2009) 38,518 (απογραφή 1999).

Η πόλη βρίσκεται 11 χιλιόμετρα από τον ποταμό Έμπα, και 230 χιλιόμετρα από το Ατιράου, το κέντρο της περιφέρειας Ατιράου. Ο σιδηροδρομικός σταθμός βρίσκεται στην γραμμή Μακάτ-Μπεϊνέου.

Η πόλη είναι χώρος επεξεργασίας πετρελαίου και σιδέρου. Έχει μια αξιοσημείωτο κοιμητήριο που είναι κατασκευασμένο από αρκετά μεγάλα υλικά για να γίνουν σπίτια.

Κλίμα
-----

| Κλιματικά δεδομένα Κουλσάρι |
| --- |
| Μήνας | Ιαν | Φεβ | Μάρ | Απρ | Μάι | Ιούν | Ιούλ | Αύγ | Σεπ | Οκτ | Νοε | Δεκ | Έτος |
| Μέση Μέγιστη °C (°F) | −4.5 | −4.1 | 3.2 | 17.3 | 25.9 | 31.2 | 33.6 | 31.9 | 24.6 | 14.0 | 5.2 | −1.3 | 14,75 |
| Μέση Μηνιαία °C (°F) | −8.6 | −8.7 | −1.5 | 10.9 | 19.0 | 24.2 | 26.7 | 24.7 | 17.8 | 8.4 | 1.2 | −4.6 | 9,13 |
| Μέση Ελάχιστη °C (°F) | −12.7 | −13.3 | −6.1 | 4.6 | 12.1 | 17.2 | 19.8 | 17.5 | 11.0 | 2.9 | −2.7 | −7.9 | 3,53 |
| Υετός mm (ίντσες) | 12 | 10 | 11 | 15 | 14 | 13 | 12 | 11 | 10 | 15 | 16 | 15 | 154 |
| *Πηγή:*  |

Πύλη εισόδου στο Κουλσάρι

Παραπομπές
----------

1. ↑  National Geospatial-Intelligence Agency.
Στην αρχαία ελληνική μυθολογία ο **Κοπρέας** (***Κοπρεύς***) ήταν γιος του Πέλοπα και της Ιπποδαμείας, ο οποίος γεννήθηκε στην Ηλεία. Το όνομα του μεταφράζεται ως «βρωμερός άνθρωπος» ή κάτι άλλο εξίσου υποτιμητικό. Ο Κοπρέας αναγκάσθηκε να εγκαταλείψει την πατρίδα του επειδή σκότωσε τον Ίφιτο. Τον δέχθηκε ο Ευρυσθέας, τον εξάγνισε από το μίασμα του φόνου και τον διόρισε κήρυκά του. Ο Κοπρέας έφερνε την είδηση στον Ευρυσθέα ύστερα από την εκπλήρωση κάθε άθλου του Ηρακλή. Ο Κοπρέας ήταν μάλλον αντιπαθητικός χαρακτήρας: θρασύς, δειλός, δόλιος και κακός. Ωστόσο, ο γιος του ο Περιφήτης στάθηκε ανώτερος του πατέρα του, ακολούθησε τον Αγαμέμνονα στον Τρωικό Πόλεμο και σκοτώθηκε εκεί από τον Έκτορα. Ο Όμηρος υποτιμεί τον Κοπρέα με την φράση :

*«Από έναν ευτελή πατέρα γεννήθηκε ένας εξαιρετικά καλύτερος γιος σε όλους τους τομείς, στα πόδια και τη μάχη»*.

Μετά τον θάνατο του Ηρακλή, όταν οι Ηρακλείδες κατέφυγαν στην Αρχαία Αθήνα, ο Ευρυσθέας απέστειλε τον Κοπρέα αξιώνοντας από τους Αθηναίους να εκδιώξουν τους Ηρακλείδες. Οι Αθηναίοι αρνήθηκαν, αλλά ο Κοπρέας ήταν τόσο αυθάδης και αναιδής, ώστε δεν άντεξαν και τον σκότωσαν. Αυτό όμως στην αρχαία Ελλάδα ήταν μεγάλη ασέβεια, γιατί οι κήρυκες είχαν ασυλία. Για να εξαγνισθούν λοιπόν οι Αθηναίοι όρισαν πένθος, σύμφωνα με το οποίο οι Αθηναίοι έφηβοι φορούσαν κατά καιρούς μαύρες χλαμύδες.

Παραπομπές
----------

1. ↑  Robin Hard. The Routledge Handbook of Greek Mythology (2004)
2. ↑  Βιβλιοθήκη Απολλόδωρου, 2.5.1
3. ↑  Όμηρος, Ιλιάδα, 15.638
4. ↑  Όμηρος, Ιλιάδα, 15.641

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969
* Ομήρου *The Iliad* with an English Translation by A.T. Murray, Ph.D. in two volumes. Cambridge, MA. Harvard University Press; London, William Heinemann, Ltd. 1924
* Ομήρου *Homeri Opera in five volumes*, Oxford University Press, Οξφόρδη 1920
* Pseudo-Apollodorus, The Library with an English Translation by Sir James George Frazer, F.B.A. F.R.S. in 2 Volumes, Cambridge, MA, Harvard University Press; London, William Heinemann Ltd. 1921
Ο **Κυριάκος Καμαρηνός** ή **Καμαρινός** (Καμάρα, Μεσσηνία, 1781 – Δούναβης, Δακία, σημ. Ρουμανία, τέλη 1820) ήταν Έλληνας έμπορος, πατριώτης και συνωμότης, μέλος της επαναστατικής οργάνωσης της Φιλικής Εταιρείας. Δολοφονήθηκε κατ’ εντολή της ηγεσίας της οργάνωσης, κατά τη διάρκεια της επιστροφής του στην Ελλάδα, από τη Ρωσία.

Γεννήθηκε ως Κωνσταντίνος Κυριάκος και αργότερα έλαβε το επώνυμο Καμαρηνός, για λόγους διάκρισης από τα υπόλοιπα μέλη της οικογένειάς του. Ασχολήθηκε με εμπορικές δραστηριότητες στη Μολδαβία και αλλού και τον Ιούλιο του 1818 μυήθηκε στη Φιλική Εταιρεία, ευρισκόμενος στην Κωνσταντινούπολη, από τον Παπαφλέσσα. Ακολούθως του απονεμήθηκε ο βαθμός του «Απόστολου» και του ανατέθηκε η προσέγγιση και μύηση του Μπέη της Μάνης, Πετρόμπεη Μαυρομιχάλη, την οποία και πραγματοποίησε επιτυχώς, τον Αύγουστο του 1818. Δύο χρόνια μετά (1820) στάλθηκε στην Αγία Πετρούπολη, κομίζοντας επιστολή της Εταιρείας προς τον Ιωάννη Καποδίστρια με σκοπό να πείσει τον τελευταίο να αναλάβει την ηγεσία της σχεδιαζόμενης επανάστασης κατά της Οθωμανικής Αυτοκρατορίας. Ο Καποδίστριας αρνήθηκε και τον απέπεμψε, ο δε Καμαρηνός στράφηκε στον Αλέξανδρο Υψηλάντη απαιτώντας να λάβει οικονομική βοήθεια για την προετοιμασία της εξέγερσης στη Μάνη. Μετά τη σχετική άρνηση του Υψηλάντη, ο Καμαρηνός έπεσε σε δυσμένεια, άρχισε να διαδίδει συκοφαντίες και να εκτοξεύει απειλές (κάτι που δεν έχει, ωστόσο, επιβεβαιωθεί) με αποτέλεσμα να αποφασιστεί η εξόντωσή του, προκειμένου να διαφυλαχθεί το μυστικό της επικείμενης επανάστασης. Κατά άλλη άποψη, οι Φιλικοί αποφάσισαν τη δολοφονία του πάνω σε ένα ποταμόπλοιο όπου επέβαινε, φοβούμενοι μήπως ο Καμαρηνός αποκαλύψει πως πίσω από την Εταιρεία δεν υπήρχε «Ανώτατη Αρχή», κάτι που διαπίστωσε από τις επαφές του στη Ρωσία με τον ίδιο τον τσάρο Αλέξανδρο, αλλά και τον Καποδίστρια.

Παραπομπές
----------

1. ↑  Τα μέλη της Φιλικής Εταιρείας Νικόλαος Γαλάτης και Κυριάκος Καμαρηνός: Ήταν προδότες ή δολοφονήθηκαν άδικα; (protothema.gr)
2. ↑  Πώς η "Φιλική Εταιρεία" έδωσε εντολή να εκτελεστούν μέλη της που πρόδωσαν τα μυστικά της, έκαναν άσωτη ζωή και παραβίαζαν τη μυστικότητα. Ποιοι εκτελέστηκαν - ΜΗΧΑΝΗ ΤΟΥ ΧΡΟΝΟΥ (mixanitouxronou.gr)
3. ↑  Κυριάκος Καμαρηνός (hellenicaworld.com)
4. ↑  Ο Καποδίστριας και η Φιλική Εταιρεία (historyreport.gr)
Ο **Μιρζά Αμπάς Νούρι** (Φαρσί:ميرزا عباس نوري), περισσότερο γνωστός ως **Μιρζά Μπουζούργκ**, ήταν ο πατέρας του Μπαχαολλά, του ιδρυτή της Μπαχάι Πίστης. Ο Μιρζά Μπουζούργκ ήταν ευγενής από την περσική επαρχία Νουρ και για ένα χρονικό διάστημα ήταν στην υπηρεσία του Φαθ Αλί Σαχ Καζάρ.

Ήταν γιος του Μιρζά Ριντά-Κουλί Μπιγκ (Mírzá Riḍá-Qulí Big), γιου του Μιρζά Αμπάς (Mírzá `Abbás), γιου του Χατζί Μουχάμαντ-Ριντά Μπιγκ (Ḥájí Muḥammad-Riḍá Big), γιου του Ακά Μουχάμαντ-Αλί (Áqá Muhammad-`Ali), γιού του Ακά Φακρ (Áqá Fakhr), γιου του Σαριγιάρ-Χασάν (Shahríyár-Ḥasan). Είχε τέσσερεις συζύγους, τρεις παλλακίδες και τουλάχιστον 15 παιδιά.

Σημειώσεις παραπομπές
---------------------

1. ↑  kids.britannica.com/scholars/article/%CA%BFAbb%C4%81s-M%C4%ABrz%C4%81/3235.
2. ↑  Balyuzi, σσ. 12–13

Βιβλιογραφία
------------

* Balyuzi, Hasan (2000). *Bahá'u'lláh, King of Glory* (Paperback έκδοση). Oxford, UK: George Ronald. ISBN 0-85398-328-3.

Εξωτερικοί σύνδεσμοι
--------------------

* Καταστροφή του οίκου του Μιρζά Μπουζούργκ Αγγλικά
Ο **Κριστάκ Ράμα** (αλβανικά: *Kristaq Rama*) (1932 –1998) ήταν Αλβανός γλύπτης, καθηγητής τέχνης και μέλος του Πολίτμπιρο (Πολιτικό Γραφείο της Κεντρικής Επιτροπής του Κομμουνιστικού Κόμματος) στην κομμουνιστική Αλβανία.

Ήταν πατέρας του Πρωθυπουργού της Αλβανίας, Έντι Ράμα.

Βιογραφικό
----------

Γεννήθηκε στο Δυρράχιο το 1932. Αποφοίτησε από το Καλλιτεχνικό Λύκειο Jordan Misja το 1951 και τρία χρόνια αργότερα πήγε για σπουδές στο Λένινγκραντ. Μετά την ολοκλήρωση των σπουδών του στη Σοβιετική Ένωση, επέστρεψε στην Αλβανία όπου εργάστηκε ως Επιθεωρητής Καλών Τεχνών στο Υπουργείο Πολιτισμού και δίδασκε στο Ανώτατο Ινστιτούτο Τεχνών στα Τίρανα (Higher Institute of Arts of Tirana). Το 1971 κατασκεύασε μαζί με τους γλύπτες Muntaz Dhrami και Shaban Hadërri, το Άγαλμα της Μητέρας Αλβανίας, που βρίσκεται στο Κοιμητήριο των Μαρτύρων του Έθνους, στα Τίρανα ενώ κατασκεύασε και προτομές πολεμιστών και άλλα αγάλματα.

Τον Αύγουστο του 1988 ο Ράμα μαζί με άλλους υπέγραψε για την καταδίκη σε θάνατο του ποιητή και αντιφρονούντα Havzi Nela, που εκτελέστηκε δια απαγχονισμού. Σύμφωνα με άλλα έγγραφα είχε υπογράψει και τη θανατική καταδίκη του 29χρονου Enver Osmani, από το Ντέμπαρ.

Πέθανε στα Τίρανα το 1998.

Παραπομπή
---------


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 96578513
* LCCN: n2007001817
* ISNI: 0000 0000 7875 5412
* GND: 130319775
* ULAN: 500121616

 |

 |